Calorosa rebuda a Mélani García a l'Eliana després del seu èxit en Eurovisió Júnior
16 de desembre de 2019

En el matí del passat diumenge 15 de desembre, Mélani García, la guanyadora de la Voz Kids 2018 i representant d'Espanya en Eurovisió Júnior 2019, va ser rebuda entre una multitud de fans a l'Ajuntament de l'Eliana. La jove cantant va entrar en la Plaça del País Valencià, on se celebrava la Fira del Comerç de Nadal, a través d'una catifa roja que la conduiria fins a la porta de l'edifici consistorial on l'esperava l'alcalde, Salva Torrent, i regidors.

Després de la benvinguda del primer edil, tots dos van pujar al balcó per a dirigir-se a les persones assistents, elogiant l'alcalde la carrera artística de Mélani malgrat la seua curta edat. A continuació, l'artista va obsequiar als presents amb una impecable i emotiva interpretació de “Marte”, la cançó amb la qual va representar a Espanya en Eurovisió Júnior. El públicó va correspondre amb una prolongada ovació.

Posteriorment, Mélani García, ja en el Saló de Plens, va signar en el Llibre d'Honor de l'Ajuntament en presència de desenes de seguidors. L'alcalde li va fer lliurament d'uns obsequis, un arc de violí –instrument que estudia Mélani en el conservatori- i un ram de flors elaborat amb llepolies. Per a tancar l'acte, no van faltar les fotos amb els seus fans.